[pic] | EURÓPSKA KOMISIA |

Brusel, 23.2.2010

KOM(2010)57 v konečnom znení

2010/0038 (NLE)

Návrh

ROZHODNUTIE RADY

o pozícii EÚ v rámci Rady pre spoluprácu ES – Južná Afrika k zmene a doplneniu príslušných ustanovení a príloh k Dohode o obchode, rozvoji a spolupráci (DORS) medzi Európskym spoločenstvom a jeho členskými štátmi na jednej strane a Juhoafrickou republikou na strane druhej na účely zosúladenia určitých ciel s clami, ktoré na výrobky EÚ uplatňujú Botswana, Lesotho a Svazijsko v prílohe 3 dočasnej dohody o hospodárskom partnerstve medzi EÚ a SADC

DÔVODOVÁ SPRÁVA

KONTEXT NÁVRHU

Dôvody a ciele návrhu

Článkom 106 ods. 1 Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej (ďalej len „DORS“) sa Rada pre spoluprácu zriadená podľa uvedenej dohody splnomocňuje rozhodovať o zmenách a doplneniach navrhnutých ktoroukoľvek zmluvnou stranou dohody. Podľa článku 97 ods. 3 DORS má Rada pre spoluprácu právomoc rozhodovať o všetkých záležitostiach, na ktoré sa vzťahuje DORS.

Stručný opis problému

Južná Afrika je členom Juhoafrickej colnej únie (ďalej len „SACU“) spolu s Botswanou, Lesothom, Namíbiou a Svazijskom (takzvaná skupina „BLNS“). Európska únia a Južná Afrika uzavreli dvojstrannú dohodu DORS (dohoda o obchode, rozvoji a spolupráci), ktorá nadobudla platnosť v roku 2000. Skupina BLNS počas rokovaní so skupinou SADC-DHP (Dohoda o hospodárskom partnerstve Juhoafrického rozvojového spoločenstva), vrátane Južnej Afriky, jednoznačne vyjadrila svoj záujem prispôsobiť sa existujúcim ustanoveniam DORS s Južnou Afrikou za predpokladu, že EÚ bude môcť zohľadniť určité citlivé aspekty. Tieto citlivé aspekty sa zistili v prípade 53 colných položiek, pri ktorých strana BLNS vo väčšine prípadov požadovala, aby sa odstraňovanie colných sadzieb uskutočňovalo pomalším tempom, než sa predpokladalo v DORS. Uvádza sa to zvyčajne ako „dodatočné prispôsobenie“.

Treba poznamenať, že predchádzajúca dohoda SACU, ktorá bola v platnosti počas uzatvorenia DORS, nezaväzovala Južnú Afriku, aby formálne konzultovala so všetkými ostatnými členmi SACU a združovala sa s nimi. K náprave došlo v roku 2002, keď sa do novej dohody SACU zahrnula nová doložka o konzultačnej povinnosti (článok 31).

Komisia uznala túto požiadavku a zahrnula ju do systému odstraňovania colných sadzieb (príloha 3) dočasnej DHP prerokovanej so skupinou SADC-DHP. Dohodlo sa, že pri týchto 53 colných položkách by sa existujúci systém odstraňovania v rámci DORS v prevažnej miere zachoval do roku 2011 a v plnej miere liberalizoval do roku 2015 v porovnaní so systémom odstraňovania zahrnutým do DORS. V prípade štyroch z týchto 53 colných položiek sa clá zachovajú na úrovni colných sadzieb DORS v roku 2007 a zatiaľ sa neuskutoční žiadna ďalšia liberalizácia.

Skupina BLNS parafovala dočasnú DHP v decembri 2007. Žiaľ, aj keď sa Južná Afrika zúčastňovala na rokovaniach, dočasnú DHP nakoniec nepodpísala. Naďalej preto pretrvávajú nezrovnalosti v clách medzi dočasnou DHP a DORS, pokiaľ ide o týchto 53 colných položiek.

Po podpísaní dočasnej SADC-DHP Botswanou, Lesothom a Svazijskom v júni 2009 sa Južná Afrika sťažovala, že vykonávanie tejto dohody by narušilo spoločný vonkajší sadzobník (CET) SACU, pretože colné zaobchádzanie v prípade týchto 53 colných položiek pri dovoze týkajúcom sa EÚ by sa odlišovalo od záväzkov dohodnutých v dočasnej DHP a záväzkov dohodnutých v DORS. Podľa Južnej Afriky by preto vykonávanie dočasnej DHP vytvorilo v rámci SACU prekážku voľnému obehu výrobkov EÚ podliehajúcich rôznym colným režimom v rôznych členských štátoch colnej únie.

S cieľom riešiť tieto problémy a podporiť regionálnu integráciu zástupcovia Európskej komisie v decembri 2008 navrhli zosúladenie colných sadzieb, na základe ktorého by EÚ súhlasila, aby sa colné zaobchádzanie v prípade 53 colných položiek dohodnutých so skupinou BLNS v dočasnej DHP pre tieto colné položky rozšírilo na Južnú Afriku (prostredníctvom DORS), takže na všetkých členov SACU by sa uplatnil rovnaký časový rozvrh odstraňovania. Týmto „zosúladením“ by sa prispelo k zabezpečeniu úplnej zlučiteľnosti DORS a dočasnej DHP s koncepciou spoločného vonkajšieho sadzobníka pre všetkých členov SACU a podporila by sa tým ich regionálna integrácia.

Návrh o zosúladení colných sadzieb schválili zástupcovia zmluvných strán počas stretnutia vysokých úradníkov, ktoré sa uskutočnilo v Swakopmunde (Namíbia) v marci 2009. Dospelo sa k záveru, že toto zosúladenie bude potrebné na upevnenie súladu colných sadzieb SACU a na podporu signatárov dočasnej DHP pri implementovaní ich záväzkov zahrnutých do prílohy 3 dočasnej DHP.

Dôležité je zdôrazniť, že toto zosúladenie colných sadzieb nie je návrhom novej stratégie a je v úplnom súlade s predošlými krokmi, ktoré sa podnikli v kontexte rokovaní SADC-DHP. Po nepodpísaní dočasnej SADC-DHP Južnou Afrikou predstavuje toto zosúladenie technický spôsob implementácie dojednania, ktoré sa plánovalo so všetkými členmi SACU (vrátane Južnej Afriky a Angoly, ktoré v tomto prípade neparafovali dohodu) v roku 2007, v dvoch rôznych dohodách: v dočasnej DHP a DORS. S cieľom zachovať spoločný vonkajší sadzobník (CET) SACU sa v skutočnosti o myšlienke zosúladenia prístupu na trh udeleného EÚ v rámci DORS s trhovým prístupom v rámci dočasnej dohody o hospodárskom partnerstve SADC diskutovalo v skupine SADC-DHP.

Podporí sa tým integrácia členov SACU a jednoznačne sa tak preukáže angažovanie EÚ vo vzťahu k integrácii SACU. Nebráni to možným budúcim rokovaniam s Južnou Afrikou v rámci pokračujúcich rokovaní o komplexnej SADC-DHP.

Zoznam (53) colných položiek, na ktoré by sa mali uplatňovať tieto úpravy, a opis nového colného zaobchádzania sú uvedené v pripojenom excelovskom hárku obsahujúcom colné položky, ktoré sa majú zahrnúť do prílohy 1 a prílohy 2 rozhodnutia Rady pre spoluprácu EÚ – Južná Afrika.

Existujúce ustanovenia v oblasti návrhu Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej (DORS)[1]. |

Súlad s ostatnými politikami a cieľmi Únie Týmto návrhom sa v prípade jeho prijatia pomôžu ukončiť rokovania medzi ES a SADC o DHP s celou skupinou SADC-DHP, čo je v záujme Európskej únie. |

VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU

Konzultácie so zainteresovanými stranami |

V roku 2008 sa uskutočnilo niekoľko kôl rokovaní o DHP medzi EÚ a skupinou SADC-DHP (vrátane Južnej Afriky) na úrovni vysokých úradníkov s cieľom nájsť vzájomne uspokojivé riešenie, ktoré by umožnilo Južnej Afrike, aby sa nakoniec pripojila ku komplexnej SADC-DHP. Keďže Južná Afrika nie je súčasťou dočasnej SADC-DHP, na účely zachovania vonkajších ciel SACU sa považovalo za potrebné zosúladiť clá 53 colných položiek, ktoré podľa dočasnej SADC-DHP a Dohody o obchode, rozvoji a spolupráci medzi EÚ a Južnou Afrikou neboli identické. O tejto záležitosti sa rokovalo so stranou SADC-DHP pri niekoľkých príležitostiach, a to v roku 2008, ako aj na úrovni ministrov vo februári 2009 a následne na úrovni vysokých úradníkov v marci 2009 s cieľom dosiahnuť pokrok pri podpísaní dočasnej dohody SADC-DHP. Tento návrh by mal pripraviť cestu na pokračovanie diskusií o prístupe na trh v celom kontexte SADC-DHP s cieľom zahrnúť Južnú Afriku. |

Získavanie a využívanie expertízy |

Externá expertíza nebola potrebná. |

Posúdenie vplyvu Neuplatňuje sa. |

PRÁVNE PRVKY NÁVRHU

Zhrnutie navrhovaných opatrení Navrhované rozhodnutie Rady má takúto štruktúru: 1. Cieľom tohto rozhodnutia Rady je zosúladiť príslušné colné sadzobníky 53 colných položiek uplatňovaných Južnou Afrikou na dovoz výrobkov ES z EÚ podľa DORS s colnými sadzobníkmi, ktoré na tie isté výrobky EÚ uplatňujú Botswana, Lesotho a Svazijsko v súlade s prílohou 3 dočasnej Dohody o hospodárskom partnerstve, aby sa zachovala jednotnosť vonkajšieho sadzobníka Juhoafrickej colnej únie, ku ktorej patria tieto tri krajiny, so zreteľom na ich dovoz z EÚ. 2. Tento návrh vychádza zo záverov schválených zástupcami v marci 2009 v Swakopmunde v Namíbii. |

Právny základ Článok 207 ods. 4 prvý pododsek a článok 218 ods. 9 Zmluvy o fungovaní Európskej únie a Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej[2] (ďalej len „DORS“), ktorá bola podpísaná v Pretórii 11. októbra 1999 a nadobudla platnosť 1. mája 2004. |

Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |

Zásada proporcionality Tento návrh je v súlade so zásadou proporcionality z tohto (týchto) dôvodu(-ov). |

Navrhované opatrenie (rozhodnutie Rady) je najjednoduchšou možnou formou v kontexte DORS. Akýkoľvek alternatívny prostriedok by vyžadoval prerokovanie celej dohody. |

Výber nástrojov |

Navrhované nástroje: rozhodnutie Rady. |

Iný prostriedok by nebol primeraný z tohto (týchto) dôvodu(-ov). Zmena a doplnenie DORS je najlepší spôsob na zachovanie súladu colných sadzieb SACU a najrýchlejšia cesta, ako pokračovať v rokovaniach EÚ – SADC o úplnej DHP v rámci celého regiónu SADC-DHP. |

VPLYV NA ROZPOČET

Návrh nemá žiadny finančný vplyv. Dôvod spočíva v tom, že toto zosúladenie ciel je úpravou colného sadzobníka Južnej Afriky zahrnutého do DORS a nie úpravou colného sadzobníka EÚ. Zosúladenie ciel, ako sa navrhuje v tomto rozhodnutí, teda nebude mať žiadny vplyv na rozpočet EÚ.

2010/0038 (NLE)

Návrh

ROZHODNUTIE RADY

o pozícii EÚ v rámci Rady pre spoluprácu ES – Južná Afrika k zmene a doplneniu príslušných ustanovení a príloh k Dohode o obchode, rozvoji a spolupráci (DORS) medzi Európskym spoločenstvom a jeho členskými štátmi na jednej strane a Juhoafrickou republikou na strane druhej na účely zosúladenia určitých ciel s clami, ktoré na výrobky EÚ uplatňujú Botswana, Lesotho a Svazijsko v prílohe 3 dočasnej dohody o hospodárskom partnerstve medzi EÚ a SADC

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,

so zreteľom na návrh Komisie,

keďže:

1. Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej[3] (ďalej len „dohoda“) bola schválená v mene Spoločenstva rozhodnutím Rady 2004/441/ES z 26. apríla 2004[4].

2. V článku 97 ods. 3 dohody sa ustanovuje, že Rada pre spoluprácu má právomoc prijímať rozhodnutia v súvislosti so všetkými záležitosťami, na ktoré sa vzťahuje dohoda. Článkom 106 ods. 1 dohody sa udeľuje Rade pre spoluprácu právomoc rozhodovať o zmenách a doplneniach navrhnutých ktoroukoľvek stranou, ktorá si želá zmeniť a doplniť dohodu.

3. V článku 3 rozhodnutia 2004/441/ES sa pripomína, že pozíciu, ktorú má Spoločenstvo prijať v rámci Rady pre spoluprácu, stanoví na návrh Komisie Rada v súlade s príslušnými ustanoveniami zmluvy. Okrem toho v článku 10 rozhodnutia Rady pre spoluprácu 1/2001 (2001/631/ES[5]), ktorým sa prijíma jej rokovací poriadok, sa Rada pre spoluprácu splnomocňuje, aby prijímala rozhodnutia písomným postupom.

4. Botswana, Lesotho a Svazijsko sú členmi Juhoafrickej colnej únie (SACU) spolu s Južnou Afrikou a Namíbiou.

5. S Botswanou, Lesothom a Svazijskom bola podpísaná dočasná dohoda o hospodárskom partnerstve (DHP) dňa 4. júna. Každá zo strán by ju mala dočasne uplatňovať, len čo sa také dočasné uplatňovanie oznámi depozitárovi, ako sa stanovuje v článku 105 dočasnej DHP.

6. Clá uplatniteľné na výrobky dovážané z Európskej únie do Botswany, Lesotha a Svazijska podľa dočasnej DHP a clá uplatniteľné podľa Dohody o obchode, rozvoji a spolupráci medzi EÚ a Južnou Afrikou sú identické, s výnimkou zoznamu výrobkov, ktoré patria do 53 colných položiek.

7. S cieľom zabezpečiť pre hospodárske subjekty prehľadnosť, dlhodobú hospodársku predpovedateľnosť a právnu istotu, umožniť hladký voľný obeh výrobkov v rámci SACU a zachovať súlad colných sadzieb SACU sa považuje za vhodné zaviesť do Dohody o obchode, rozvoji a spolupráci s Juhoafrickou republikou (DORS)[6] rovnakú výšku ciel, aká sa dohodla medzi EÚ a Botswanou, Lesothom, Namíbiou a Svazijskom v prílohe 3 k dočasnej dohode o hospodárskom partnerstve v prípade 53 colných položiek.

8. Harmonogramy odstraňovania ciel Južnej Afriky v rámci DORS uvedené v článku 12 a v prílohe III, zoznamy 3, 4 a 5 (priemyselné výrobky) a v článku 15 a v prílohe VI, zoznamy 1, 2 a 3 (poľnohospodárske a spracované poľnohospodárske výrobky), by sa mali zmeniť a doplniť so zreteľom na colné položky týkajúce sa 23 poľnohospodárskych, 11 spracovaných poľnohospodárskych a 22 priemyselných výrobkov, v prípade ktorých sa uplatňuje nový harmonogram odstraňovania ciel, ako sa opisuje v návrhu rozhodnutia Rady pre spoluprácu medzi ES a Južnou Afrikou pripojeného k tomuto rozhodnutiu,

PRIJALA TOTO ROZHODNUTIE:

Článok 1

9. Pozícia, ktorú má prijať Európska únia v rámci Rady pre spoluprácu ES – Južná Afrika k zmene a doplneniu príslušných ustanovení a príloh k Dohode o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej, vychádza z návrhu rozhodnutia Rady pre spoluprácu pripojeného k tomuto rozhodnutiu.

Článok 2

10. Zástupca Európskej únie v Rade pre spoluprácu je splnomocnený podpísať rozhodnutie Rady pre spoluprácu v mene Európskej únie.

Článok 3

11. Rozhodnutie Rady pre spoluprácu sa hneď po jeho prijatí uverejní v Úradnom vestníku Európskej únie .

Toto rozhodnutie je určené členským štátom.

V Bruseli

Za Radu

predseda

PRÍLOHA

NÁVRH ROZHODNUTIA Č. …/2009

RADY PRE SPOLUPRÁCU ES – JUŽNÁ AFRIKA

o zmene a doplnení príslušných ustanovení a príloh k Dohode o obchode, rozvoji a spolupráci (DORS) medzi Európskym spoločenstvom a jeho členskými štátmi na jednej strane a Juhoafrickou republikou na strane druhej na účely zosúladenia určitých ciel s clami, ktoré na výrobky EÚ uplatňujú Botswana, Lesotho a Svazijsko v prílohe 3 dočasnej dohody o hospodárskom partnerstve medzi EÚ a SADC

RADA PRE SPOLUPRÁCU EÚ – JUŽNÁ AFRIKA,

so zreteľom na Dohodu o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej[7] (ďalej len „DORS“), ktorá bola podpísaná v Pretórii 11. októbra 1999 a nadobudla platnosť 1. mája 2004, a najmä na jej článok 97 ods. 3 a článok 106 ods. 1,

so zreteľom na rozhodnutie Rady pre spoluprácu medzi Európskym spoločenstvom a jeho členskými štátmi na jednej strane a Juhoafrickou republikou na strane druhej č. 1/2001 z 26. júna 2001, ktorým sa prijíma rokovací poriadok Rady pre spoluprácu[8], a najmä na jeho článok 10,

keďže:

(1) S cieľom zabezpečiť pre hospodárske subjekty prehľadnosť, dlhodobú hospodársku predpovedateľnosť a právnu istotu a zachovať súlad colných sadzieb SACU sa zmluvné strany dohodli zaviesť do DORS colné preferencie 53 colných položiek, ktoré sa dohodli medzi EÚ a Botswanou, Lesothom a Svazijskom v prílohe 3 dočasnej dohody o hospodárskom partnerstve, ktorú obidve strany podpísali v júni 2009.

(2) Harmonogramy odstraňovania ciel v rámci DORS uvedené v článkoch 12 a 15 a v prílohe III a prílohe VI by sa mali zmeniť a doplniť so zreteľom na 53 colných položiek a odstránenie juhoafrických ciel by sa malo uskutočniť tak, ako sa stanovuje v článku 2 a v prílohách k tomuto rozhodnutiu,

ROZHODLA TAKTO:

Článok 1

Zoznamy 3, 4 a 5 prílohy III k DORS sa nahradia zoznamami 3, 4 a 5 v prílohe I k tomuto rozhodnutiu.

Zoznamy1, 2 a 3 prílohy VI k DORS sa nahradia zoznamami 1, 2 a 3 v prílohe II k tomuto rozhodnutiu.

Článok 2

Podmienky stanovené v článku 12 ods. 4, 5 a 6 a v článku 15 ods. 2,3 a 4 DORS na odstránenie ciel v súvislosti s dovozom výrobkov, ktoré sú zahrnuté do 53 príslušných colných položiek, do Južnej Afriky, sa nahrádzajú podmienkami stanovenými v prílohách I a II k tomuto rozhodnutiu.

Článok 3

Toto rozhodnutie nadobúda účinnosť …2010.

V

Za Radu pre spoluprácu

Predseda

PRÍLOHA I

HARMONOGRAMY ODSTRAŇOVANIA COLNÝCH SADZIEB PRE JUŽNÚ AFRIKU

Príloha III DORS, Zoznamy 3, 4 a 5

(podľa článku 12 ods. 4, 5 a 6 DORS)

| Dočasná DHP – Kód HS 30.09.07 |HS96 |HS07 |Opis |Sektor |Kategória postupného znižovania ciel v dočasnej DHP |Vysvetlivky [dočasná DHP] |Zoznam DORS v súčasnosti – príloha VI |Zaobchádzanie v dočasnej DHP – nové zaobchádzanie v DORS | |1 |3401.20 | | |MYDLO VO FORME VLOČIEK, GRANÚL ALEBO PRÁŠKU |PRIEMYSEL |Zoznam 5 |Režim 2: základná sadzba: 12,6 % |Príloha 3 Zoznam 4 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |2 |3406.00 | | |SVIEČKY HLADKÉ, NEPARFUMOVANÉ |PRIEMYSEL |Zoznam 5 |Režim 2: základná sadzba: 12,6 % |Príloha 3 Zoznam 4 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |3 |4818.10 | | |TOALETNÝ PAPIER V KOTÚČOCH SO ŠÍRKOU NEPRESAHUJÚCOU 36 CM, S PLOŠNOU HMOTNOSŤOU KAŽDEJ VRSTVY 25 G/M2 ALEBO MENŠOU |PRIEMYSEL |Zoznam 5 |Režim 2: základná sadzba: 10,0 % |Príloha 3 ZOZNAM 3 |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |4 |4818.20 | | |VRECKOVKY, ČISTIACE ALEBO ODLIČOVACIE OBRÚSKY A UTERÁKY Z PAPIEROVINY, PAPIERA, BUNIČITEJ VATY ALEBO PÁSOV SPLSTENÝCH BUNIČITÝCH VLÁKEN |PRIEMYSEL |Zoznam 5 |Režim 2: základná sadzba: 10,0 % |Príloha 3 ZOZNAM 3 |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |5 |4818.30 | | |OBRUSY A OBRÚSKY Z PAPIEROVINY, PAPIERA, BUNIČITEJ VATY ALEBO PÁSOV SPLSTENÝCH BUNIČITÝCH VLÁKEN |PRIEMYSEL. |Zoznam 5 |Režim 2: základná sadzba: 10,0 % |Príloha 3 ZOZNAM 3 |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |6 |4818.40 | | |HYGIENICKÉ VLOŽKY Z PAPIEROVINY, PAPIERA, BUNIČITEJ VATY ALEBO PÁSOV SPLSTENÝCH BUNIČITÝCH VLÁKEN |PRIEMYSEL. |Zoznam 5 |Režim 2: základná sadzba: 10,0 % |Príloha 3 ZOZNAM 3 |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |7 |4818.90 | | |PAPIER, BUNIČITÁ VATA ALEBO PÁSY SPLSTENÝCH BUNIČITÝCH VLÁKEN DRUHOV POUŽÍVANÝCH V DOMÁCNOSTI ALEBO NA HYGIENICKÉ ÚČELY, V KOTÚČOCH SO ŠÍRKOU NEPRESAHUJÚCOU 36 CM, ALEBO NAREZANÉ NA URČITÉ ROZMERY ALEBO DO TVARU; VÝROBKY Z PAPIEROVINY, PAPIERA, BUNIČITEJ VATY ALEBO PÁSOV SPLSTENÝCH BUNIČITÝCH VLÁKEN PRE DOMÁCNOSŤ |PRIEMYSEL. |Zoznam 5 |Režim 2: základná sadzba: 10,0 % |Príloha 3 ZOZNAM 3 |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |11 |6115.99 | | |PANČUCHY ALEBO PODKOLIENKY, PONOŽKY A OSTATNÝ PANČUCHOVÝ TOVAR VRÁTANE PANČÚCH NA KŔČOVÉ ŽILY A OBUVI BEZ PODRÁŽOK Z TEXTILNÝCH MATERIÁLOV, PLETENÉ ALEBO HÁČKOVANÉ (OKREM VLNY, JEMNÝCH CHLPOV ZVIERAT, BAVLNY, SYNTETICKÝCH VLÁKEN, PANČUCHOVÝCH NOHAVÍC) |PRIEMYSEL. |Zoznam 5 |Režim 2: základná sadzba: 20 % |Príloha 3 Zoznam 5 textil – odevy |Zachovať sadzbu na úrovni DORS (20 %). Liberalizovať 2011 až 2015. Zaobchádzanie bez ciel a bez kvót 2015. | |12 |6204.22.00 | | |DÁMSKE ALEBO DIEVČENSKÉ KOMPLETY Z BAVLNY, PRACOVNÉ (OKREM PLETENÝCH ALEBO HÁČKOVANÝCH) |PRIEMYSEL. |Zoznam 5 |Režim 2: základná sadzba: 10 % |Príloha 3 Zoznam 5 textil – odevy |Zachovať sadzbu na úrovni DORS (10 %). Liberalizovať 2011 až 2015. Zaobchádzanie bez ciel a bez kvót 2015. | |13 |6601.10 | | |ZÁHRADNÉ ALEBO PODOBNÉ SLNEČNÍKY A DÁŽDNIKY (OKREM PLÁŽOVÝCH STANOV) |PRIEMYSEL. |Zoznam 5 |Režim 2: základná sadzba: 18,9 % |Príloha 3 Zoznam 4 |Zachovať sadzbu na úrovni DORS (18,9 %). Liberalizovať 2011 až 2015. Zaobchádzanie bez ciel a bez kvót 2015. | |14 |6601.91 | | |SLNEČNÍKY A DÁŽDNIKY SO ZÁSUVNOU PALICOU (OKREM DÁŽDNIKOV A SLNEČNÍKOV, KTORÉ MAJÚ CHARAKTER HRAČIEK) |PRIEMYSEL. |Zoznam 5 |Režim 2: základná sadzba: 18,9 % |Príloha 3 Zoznam 4 |Zachovať sadzbu na úrovni DORS (18,9 %). Liberalizovať 2011 až 2015. Zaobchádzanie bez ciel a bez kvót 2015.. | |15 |6601.99 | | |DÁŽDNIKY A SLNEČNÍKY, VRÁTANE VYCHÁDZKOVÝCH PALÍC S DÁŽDNIKOM (OKREM DÁŽDNIKOV S OBALOM Z TEXTILNÝCH MATERIÁLOV A DÁŽDNIKOV, KTORÉ MAJÚ ZÁSUVNÚ PALICU, ZÁHRADNÝCH SLNEČNÍKOV A DÁŽDNIKOV A PODOBNÝCH VÝROBKOV A DÁŽDNIKOV A SLNEČNÍKOV, KTORÉ MAJÚ CHARAKTER HRAČIEK) |PRIEMYSEL. |Zoznam 5 |Režim 2: základná sadzba: 18,9 % |Príloha 3 Zoznam 4 |Zachovať sadzbu na úrovni DORS (18,9 %). Liberalizovať 2011 až 2015. Zaobchádzanie bez ciel a bez kvót 2015. | |16 |8528.4910 | | |VIDEOMONITORY, FAREBNÉ, S KATÓDOVOU TRUBICOU (CRT), S OBRAZOVKOU V POMERE ŠÍRKY K VÝŠKE MENŠOM AKO 1,5 A SO ZOBRAZOVACÍMI PARAMETRAMI PRESAHUJÚCIMI 625 RIADKOV |PRIEMYSEL. |Zoznam 5 |Režim 2: základná sadzba: 15,75 % |Príloha 3 Zoznam 4 |Zachovať sadzbu na úrovni DORS (15,75 %). Liberalizovať 2011 až 2015. Zaobchádzanie bez ciel a bez kvót 2015. | |17 |8528.7210 | | |VIDEOTUNERY ELEKTRONICKÉ ZOSTAVY URČENÉ NA ZABUDOVANIE DO STROJOV NA AUTOMATICKÉ SPRACOVANIE INFORMÁCIÍ |PRIEMYSEL. |Zoznam 5 |Režim 2: základná sadzba: 15,75 % |Príloha 3 Zoznam 4 |Zachovať sadzbu na úrovni DORS (15,75 %). Liberalizovať 2011 až 2015. Zaobchádzanie bez ciel a bez kvót 2015. | |18 |8528.7310 | | |TELEVÍZNE PRIJÍMAČE, ČIERNOBIELE ALEBO INAK MONOCHROMATICKÉ, TIEŽ SO ZABUDOVANÝMI ROZHLASOVÝMI PRIJÍMAČMI ALEBO PRÍSTROJMI NA ZÁZNAM ČI REPRODUKCIU ZVUKU ALEBO OBRAZU |PRIEMYSEL. |Zoznam 5 |Režim 2: základná sadzba: 15,75 % |Príloha 3 Zoznam 4 |Zachovať sadzbu na úrovni DORS (15,75 %). Liberalizovať 2011 až 2015. Zaobchádzanie bez ciel a bez kvót 2015. | |19 |9607.11 | | |ZIPSY S ČLÁNKAMI ZO ZÁKLADNÉHO KOVU |PRIEMYSEL. |Zoznam 5 |Režim 2: základná sadzba: 12,6 % |Príloha 3 Zoznam 4 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |20 |9607.19 | | |ZIPSY (OKREM ZIPSOV S ČLÁNKAMI ZO ZÁKLADNÉHO KOVU) |PRIEMYSEL. |Zoznam 5 |Režim 2: základná sadzba: 12,6 % |Príloha 3 Zoznam 4 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |21 |9607.2050 | | |ČASTI ZIPSOV ZO ZÁKLADNÉHO KOVU |PRIEMYSEL. |Zoznam 5 |Režim 2: základná sadzba: 12,6 % |Príloha 3 Zoznam 4 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |22 |9607.2090 | | |ČASTI ZIPSOV (OKREM ČASTÍ ZO ZÁKLADNÉHO KOVU) |PRIEMYSEL. |Zoznam 5 |Režim 2: základná sadzba: 9,45 % |Príloha 3 Zoznam 4 |Zachovať sadzbu na úrovni DORS (9,45 %). Liberalizovať 2011 až 2015. Zaobchádzanie bez ciel a bez kvót 2015. | |

PRÍLOHA II

HARMONOGRAMY ODSTRAŇOVANIA COLNÝCH SADZIEB PRE JUŽNÚ AFRIKU

Príloha VI DORS, Zoznamy 1, 2 a 3

(podľa článku 15 ods. 2, 3 a 4 DORS)

| Dočasná DHP – Kód HS 30.09.07 |HS96 |HS07 |Opis |Sektor |Kategória postupného znižovania ciel v dočasnej DHP |Vysvetlivky [dočasná DHP] |Zoznam DORS v súčasnosti – príloha VI |Zaobchádzanie v dočasnej DHP – nové zaobchádzanie v DORS | |1 |0207.12 |02071200 |02071210 |MRAZENÁ HYDINA DRUHU GALLUS DOMESTICUS, OŠKLBANÁ A VYPITVANÁ, BEZ HLAVY A BEZ NÔŽOK, ALE S KRKOM, SRDCOM, PEČEŇOU A SO SVALNATÝM ŹALÚDKOM, NAZÝVANÁ KURČATÁ 70 % |Poľnohospodárstvo |Zoznam 5 |Režim 1 (základná sadzba: 17,01 %) |Príloha VI, ZOZNAM 3 |Zachovať sadzbu na úrovni DORS 2007 (17,01 %). Žiadna ďalšia liberalizácia v tejto etape. | |2 |0207.14.20 |02071420 |02071420 |MRAZENÉ POLOVIČKY ALEBO ŠTVRTINY HYDINY DRUHU GALLUS DOMESTICUS |Poľnohospodárstvo |Zoznam 5 |Režim 2: (základná sadzba: 21,6 %) |Príloha VI, ZOZNAM 3 |Priemer sadzby podľa doložky najvyšších výhod (27 %) a sadzby podľa DORS (0 %). Liberalizovať 2011 až 2015. Zaobchádzanie bez ciel a bez kvót 2015. | |3 |0207.14.90 |02071490 |02071499 |MRAZENÉ JEDLÉ DROBY HYDINY DRUHU GALLUS DOMESTICUS (OKREM PEČENE) – OSTATNÉ |Poľnohospodárstvo |Zoznam 5 |Režim 1: (základná sadzba: 138,6 c/kg) ( Poznámka: nesprávne clo v dočasnej DHP) |Príloha VI, ZOZNAM 2 |Zachovať sadzbu na úrovni DORS 2007 (138,6 c/kg) Žiadna ďalšia liberalizácia v tejto etape. | |4 |0408.11 |04081100 |04081180 |VAJEČNÉ ŽĹTKY, SUŠENÉ, VHODNÉ NA ĽUDSKÚ KONZUMÁCIU, TIEŽ OBSAHUJÚCE PRIDANÝ CUKOR ALEBO OSTATNÉ SLADIDLÁ |Poľnohospodárstvo |Zoznam 5 |Režim 2: základná sadzba: 11,97 % |Príloha VI, ZOZNAM 3 |Zachovať sadzbu na úrovni DORS (11,97 %). Liberalizovať 2011 až 2015. Zaobchádzanie bez ciel a bez kvót 2015. | |5 |0408.19 |04081900 |04081989 |VAJEČNÉ ŽĹTKY (INÉ AKO TEKUTÉ), MRAZENÉ ALEBO INAK KONZERVOVANÉ, VHODNÉ NA ĽUDSKÚ KONZUMÁCIU, TIEŽ OBSAHUJÚCE PRIDANÝ CUKOR ALEBO OSTATNÉ SLADIDLÁ (OKREM SUŠENÝCH) |Poľnohospodárstvo |Zoznam 5 |Režim 2: základná sadzba: 11,97 % |Príloha VI, ZOZNAM 3 |Zachovať sadzbu na úrovni DORS (11,97 %). Liberalizovať 2011 až 2015. Zaobchádzanie bez ciel a bez kvót 2015. | |6 |0408.91 |04089100 |04089180 |SUŠENÉ VTÁČIE VAJCIA, BEZ ŠKRUPÍN, TIEŽ OBSAHUJÚCE PRIDANÝ CUKOR ALEBO OSTATNÉ SLADIDLÁ, VHODNÉ NA ĽUDSKÚ KONZUMÁCIU (OKREM VAJEČNÝCH ŽĹTKOV) |Poľnohospodárstvo |Zoznam 5 |Režim 2: základná sadzba: 11,97 % |Príloha VI, ZOZNAM 3 |Zachovať sadzbu na úrovni DORS (11,97 %). Liberalizovať 2011 až 2015. Zaobchádzanie bez ciel a bez kvót 2015. | |7 |0408.99 |04089900 |04089980 |VTÁČIE VAJCIA, BEZ ŠKRUPÍN, ČERSTVÉ, VARENÉ V PARE ALEBO VO VODE, TVAROVANÉ, MRAZENÉ ALEBO INAK KONZERVOVANÉ, TIEŽ OBSAHUJÚCE PRIDANÝ CUKOR ALEBO OSTATNÉ SLADIDLÁ, VHODNÉ NA ĽUDSKÚ KONZUMÁCIU (OKREM SUŠENÝCH A VAJEČNÝCH ŽĹTKOV) |Poľnohospodárstvo |Zoznam 5 |Režim 2: základná sadzba: 11,97 % |Príloha VI, ZOZNAM 3 |Zachovať sadzbu na úrovni DORS (11,97 %). Liberalizovať 2011 až 2015. Zaobchádzanie bez ciel a bez kvót 2015. | |8 |0409.00 |04090000 |04090000 |PRÍRODNÝ MED |Poľnohospodárstvo |Zoznam 5 |Režim 2: základná sadzba: 13,86 % |Príloha VI, ZOZNAM 3 |Zachovať sadzbu na úrovni DORS (13,86 %). Liberalizovať 2011 až 2015. Zaobchádzanie bez ciel a bez kvót 2015. | |9 |1102.90.90 |11029090 |11029090 |MÚKY Z OBILNÍN (INÉ AKO Z PŠENICE, ZO SÚRAŽE, Z RAŽE, KUKURICE, RYŽE, JAČMEŇA A OVSA) |Poľnohospodárstvo |Zoznam 5 |Režim 1: základná sadzba: 0,409 c/kg |Príloha VI, ZOZNAM 3 |Zachovať sadzbu na úrovni DORS 2007 (0,409 c/kg). Žiadna ďalšia liberalizácia v tejto etape. | |10 |1602.32.10 |16023210 |16023211 |TEPELNE NEUPRAVENÉ, PRIPRAVENÉ ALEBO KONZERVOVANÉ MÄSO ALEBO MÄSOVÉ DROBY Z HYDINY DRUHU GALLUS DOMESTICUS OBSAHUJÚCE 57 % ALEBO VIAC MÄSA ALEBO DROBOV Z HYDINY (OKREM PÁRKOV, SALÁMOV A PODOBNÝCH VÝROBKOV, A PRÍPRAVKOV Z PEČENE) |Poľnohospodárstvo |Zoznam 5 |Režim 1: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS 2007 (12,6 %), žiadna ďalšia liberalizácia v tejto etape. | |11 |2003.10.10 |20031010 |20031020 |HUBY RODU AGARICUS, DOČASNE KONZERVOVANÉ INAK AKO V OCTE ALEBO V KYSELINE OCTOVEJ, CELKOM UVARENÉ |Poľnohospodárstvo |Zoznam 5 |Režim 2: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |12 |2003.10.90 |20031090 |20031030 |HUBY RODU AGARICUS, PRIPRAVENÉ ALEBO KONZERVOVANÉ INAK AKO V OCTE ALEBO V KYSELINE OCTOVEJ (OKREM CELKOM UVARENÝCH HÚB A DOČASNE KONZERVOVANÝCH HÚB ) |Poľnohospodárstvo |Zoznam 5 |Režim 2: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |13 |2003.90.10 |20039010 |20039000 |HUBY, PRIPRAVENÉ ALEBO KONZERVOVANÉ INAK AKO V OCTE ALEBO V KYSELINE OCTOVEJ (OKREM HÚB RODU „AGARICUS“) |Poľnohospodárstvo |Zoznam 5 |Režim 2: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |14 |2003.90.90 |20039090 |20039000 |HUBY, PRIPRAVENÉ ALEBO KONZERVOVANÉ INAK AKO V OCTE ALEBO V KYSELINE OCTOVEJ (OKREM HÚB RODU „AGARICUS“) |Poľnohospodárstvo |Zoznam 5 |Režim 2: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |15 |2005.51 |20055100 |20055100 |VYLÚPANÁ FAZUĽA „VIGNA SPP., PHASEOLUS SPP.“, PRIPRAVENÁ ALEBO KONZERVOVANÁ INAK AKO V OCTE ALEBO V KYSELINE OCTOVEJ (OKREM MRAZENEJ) |Poľnohospodárstvo |Zoznam 5 |Režim 2: základná sadzba: 2,614 c/kg |Príloha VI, ZOZNAM 3 |Zachovať sadzbu na úrovni DORS (2,614 c/kg). Liberalizovať 2011 až 2015. Zaobchádzanie bez ciel a bez kvót 2015. | |16 |2005.59 |20055900 |20055900 |NEVYLÚPANÁ FAZUĽA „VIGNA SPP., PHASEOLUS SPP.“, PRIPRAVENÁ ALEBO KONZERVOVANÁ INAK AKO V OCTE ALEBO V KYSELINE OCTOVEJ (OKREM MRAZENEJ) |Poľnohospodárstvo |Zoznam 5 |Režim 2: základná sadzba: 2,614 c/kg |Príloha VI, ZOZNAM 3 |Zachovať sadzbu na úrovni DORS (2,614 c/kg). Liberalizovať 2011 až 2015. Zaobchádzanie bez ciel a bez kvót 2015. | |17 |2007.10 |20071000 |20071010 |HOMOGENIZOVANÉ PRÍPRAVKY Z DŽEMOV, OVOCNÉHO ŽELÉ, LEKVÁROV, OVOCNÝCH ALEBO ORECHOVÝCH PYRÉ A PÁST, ZÍSKANÉ VARENÍM, V BALENÍ NA PREDAJ V MALOM AKO DETSKÁ VÝŽIVA ALEBO NA DIETETICKÉ ÚČELY, V OBALOCH S OBSAHOM NEPRESAHUJÚCIM 250 G, S OBSAHOM CUKRU PRESAHUJÚCIM 13 % HMOTNOSTI |Poľnohospodárstvo |Zoznam 5 |Režim 2: základná sadzba: 24 % |Príloha VI, ZOZNAM 2 |Priemer sadzby podľa doložky najvyšších výhod (30 % alebo 4,5 c/kg) a sadzby podľa DORS (0). Liberalizovať 2011 až 2015. Zaobchádzanie bez ciel a bez kvót 2015. | |18 |2007.91 |20079100 |20079190 |DŽEMY, ŽELÉ, LEKVÁRE, PYRÉ ALEBO PASTY Z CITRUSOVÉHO OVOCIA, ZÍSKANÉ VARENÍM, TIEŽ OBSAHUJÚCE PRIDANÝ CUKOR ALEBO OSTATNÉ SLADIDLÁ (OKREM VÝROBKOV S OBSAHOM CUKRU PRESAHUJÚCIM 13 % HMOTNOSTI A HOMOGENIZOVANÝCH PRÍPRAVKOV PODPOLOŽKY 2007.10) |Poľnohospodárstvo |Zoznam 5 |Režim 2: základná sadzba: 24 % |Príloha VI, ZOZNAM 2 |Priemer sadzby podľa doložky najvyšších výhod (30 % alebo 4,5 c/kg) a sadzby podľa DORS (0). Liberalizovať 2011 až 2015. Zaobchádzanie bez ciel a bez kvót 2015. | |19 |2009.69 |20096100 |20096911 |HROZNOVÁ ŠŤAVA VRÁTANE HROZNOVÉHO MUŠTU, NEKVASENÁ, S BRIXOVOU HODNOTOU PRESAHUJÚCOU 67 PRI 20 °C, V HODNOTE NEPRESAHUJÚCEJ 22 € ZA 100 KG, TIEŽ OBSAHUJÚCA PRIDANÝ CUKOR ALEBO OSTATNÉ SLADIDLO (NEOBSAHUJÚCA ALKOHOL) |Poľnohospodárstvo |Zoznam 5 |Režim 2: základná sadzba: 3,15 % |Príloha VI, ZOZNAM 3 |Zachovať sadzbu na úrovni DORS (3,15 %). Liberalizovať 2011 až 2015. Zaobchádzanie bez ciel a bez kvót 2015. | |20 |2009.80.10 |20098010 |20098011 |HRUŠKOVÁ ŠŤAVA, NEKVASENÁ, S BRIXOVOU HODNOTOU PRESAHUJÚCOU 67 PRI 20 °C, V HODNOTE NEPRESAHUJÚCEJ 22 € ZA 100 KG, TIEŽ OBSAHUJÚCA PRIDANÝ CUKOR ALEBO OSTATNÉ SLADIDLÁ NEOBSAHUJÚCA ALKOHOL) |Poľnohospodárstvo |Zoznam 5 |Režim 2: základná sadzba: 12,6 % |Príloha VI, ZOZNAM 3 |Zachovať sadzbu na úrovni DORS (12,6 %). Liberalizovať 2011 až 2015. Zaobchádzanie bez ciel a bez kvót 2015. | |21 |5201.00.20 |52010020 |52010010 |BAVLNA. NEMYKANÁ ANI NEČESANÁ, UPRAVENÁ NA ABSORBOVATEĽNOSŤ ALEBO BIELENÁ |Poľnohospodárstvo |Zoznam 5 |Režim 2: základná sadzba: 148 c/kg |Príloha VI, ZOZNAM 3 |Priemer sadzby podľa doložky najvyšších výhod (160 c/kg) a sadzby podľa DORS (100,8 c/kg). Liberalizovať 2011 až 2015. Zaobchádzanie bez ciel a bez kvót 2015. | |22 |5201.00.90 |52010090 |52010090 |BAVLNA, NEMYKANÁ ANI NEČESANÁ (OKREM BAVLNY UPRAVENEJ NA ABSORBOVATEĽNOSŤ ALEBO BIELENEJ) |Poľnohospodárstvo |Zoznam 5 |Režim 2: základná sadzba: 9,45 % |Príloha VI, ZOZNAM 3 |Zachovať sadzbu na úrovni DORS (9,45 %). Liberalizovať 2011 až 2015. Zaobchádzanie bez ciel a bez kvót 2015. | |23 |5203.00 |52030000 |52030000 |BAVLNA, MYKANÁ ALEBO ČESANÁ |Poľnohospodárstvo |Zoznam 5 |Režim 2: základná sadzba: 9,45 % |Príloha VI, ZOZNAM 3 |Zachovať sadzbu na úrovni DORS (9,45 %). Liberalizovať 2011 až 2015. Zaobchádzanie bez ciel a bez kvót 2015. | |24 |1806.10 |18061000 |18061000 |KAKAOVÝ PRÁŠOK OBSAHUJÚCI PRIDANÝ CUKOR ALEBO OSTATNÉ SLADIDLÁ |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 10,71 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |25 |1806.20.10 |18062010 |18062010 |ČOKOLÁDA A OSTATNÉ POTRAVINOVÉ PRÍPRAVKY (OSTATNÉ), V BLOKOCH, TABUĽKÁCH ALEBO TYČINKÁCH S HMOTNOSŤOU VÄČŠOU AKO 2 KG ALEBO V ROZTOKU, PASTE, V PRÁŠKU, GRANULOVANÉ ALEBO V OSTATNÝCH VOĽNE LOŽENÝCH FORMÁCH, V NÁDOBÁCH ALEBO V BEZPROSTREDNOM OBALE S OBSAHOM PRESAHUJÚCIM 2 KG (OKREM KAKAOVÉHO PRÁŠKU): ČOKOLÁDA A CUKROVINKY OBSAHUJÚCE KAKAO |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 13,23 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |26 |1806.20.90 |18062090 |18062090 |ČOKOLÁDA A OSTATNÉ POTRAVINOVÉ PRÍPRAVKY, V BLOKOCH, TABUĽKÁCH ALEBO TYČINKÁCH S HMOTNOSŤOU VÄČŠOU AKO 2 KG ALEBO V ROZTOKU, PASTE, V PRÁŠKU, GRANULOVANÉ ALEBO V OSTATNÝCH VOĽNE LOŽENÝCH FORMÁCH, V NÁDOBÁCH ALEBO V BEZPROSTREDNOM OBALE S OBSAHOM PRESAHUJÚCIM 2 KG (OKREM KAKAOVÉHO PRÁŠKU): OSTATNÉ |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 10,71 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |27 |1806.31 |18063100 |18063100 |ČOKOLÁDA A OSTATNÉ PRÍPRAVKY OBSAHUJÚCE KAKAO, V BLOKOCH, TABUĽKÁCH ALEBO TYČINKÁCH S HMOTNOSŤOU NEPRESAHUJÚCOU 2 KG, PLNENÉ |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 12,6 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |28 |1806.32 |180632 |180632 |ČOKOLÁDA A OSTATNÉ PRÍPRAVKY OBSAHUJÚCE KAKAO, V BLOKOCH, TABUĽKÁCH ALEBO TYČINKÁCH S HMOTNOSŤOU NEPRESAHUJÚCOU 2 KG, S PRIDANÝM OBILÍM, OVOCÍM ALEBO ORECHMI (OKREM PLNENÝCH) |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 12,6 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |29 |1902.11 |19021100 |19021100 |CESTOVINY NEVARENÉ, NEPLNENÉ ANI INAK UPRAVENÉ, OBSAHUJÚCE VAJCIA |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 18,9 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |30 |1902.19 |19021900 |19021900 |CESTOVINY NEVARENÉ, NEPLNENÉ ANI INAK UPRAVENÉ, NEOBSAHUJÚCE VAJCIA |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 18,9 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |31 |1905.20 |19052000 |19052000 |MEDOVNÍK A PODOBNÉ VÝROBKY, TIEŽ OBSAHUJÚCE KAKAO |Poľnohospodárstvo – spracované poľnohospodárske výrobky |Zoznam 5 |Režim 3: základná sadzba 13,23 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |32 |1905.32 |19053000 |19053200 |WAFLE A OBLÁTKY |Poľnohospodárstvo – spracované poľnohospodárske výrobky |Zoznam 5 |Režim 3: základná sadzba 13,23 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |33 |1905.40 |19054000 |19054000 |SUCHÁRE, OPEKANÝ CHLIEB A PODOBNÉ OPEKANÉ VÝROBKY |Poľnohospodárstvo – spracované poľnohospodárske výrobky |Zoznam 5 |Režim 3: základná sadzba 13,23 % |Príloha VI, ZOZNAM 3 |Zachovať na úrovni sadzby DORS z roku 2007 a liberalizovať 2011 – 2015. | |34 |2203.00.90 |22030090 |22030090 |PIVO VYROBENÉ ZO SLADU |Poľnohospodárstvo – spracované poľnohospodárske výrobky |Zoznam 5 |Režim 2: základná sadzba 5 % |Príloha VI, ZOZNAM 1 |Znovu zaviesť doložku najvyšších výhod (sadzba podľa DNV = 5 % hodnoty FOB) a liberalizovať 2011 – 2015. | |

[1] Ú. v. ES L 311, 4.12.1999, s. 3.

[2] Ú. v. ES L 311, 4.12.1999, s. 3.

[3] Ú. v. ES L 311, 4.12.1999, s. 3.

[4] Ú. v. EÚ L 127, 29.4.2004, s. 109.

[5] Ú. v. ES L 221, 17.8.2001, s. 37.

[6] Ú. v. ES L 311, 4.12.1999, s. 2.

[7] Ú. v. ES L 311, 4.12.1999, s. 3.

[8] Ú. v. ES L 221, 17.8.2001, s. 37.